Държавен вестник, бр. 64, 2012 г., стр. 43

БРОЙ  64	
Д Ъ Р Ж А В Е Н  В Е С Т Н И К 	
СТР.  43  
(В)	 при всяко публично известие 
от страна на Емитента, с 
което той оповестява търсе­
нето или намерението си да 
търси реструктуриране на 
Облигациите (чрез измене­
ние, предложение за замяна 
или по друг начин),
при условие обаче, че такова назначение няма 
да влезе в сила, ако държателите на повече 
от 25 % от общата сума по главниците на 
неизплатените към момента Облигации (i) 
са възразили срещу това назначение с пис­
мено уведомление до Емитента (с копие до 
Фискалния агент) в рамките на определения 
период след узнаването на назначаването (в 
случай че уведомяването относно назначава­
нето е извършено посредством писмено уве­
домление до Емитента), като този определен 
период следва да бъде 30 дни или по-дълъг 
или по-кратък период, който комитетът може 
добросъвестно да определи за подходящ при 
съответните обстоятелства, или (ii) са гласу­
вали срещу такова решение на Събрание на 
Облигационерите, надлежно свикано и прове­
дено в съответствие с Договора за фискално 
агентство. В случай че е назначен с писмено 
уведомление до Емитента, този комитет следва 
да уведоми всички Облигационери относно 
своето конституиране съгласно Условие 15 
(Уведомления) в най-краткия разумен срок след 
получаването на уведомлението от Емитента.
(ii)	 Този комитет има правото по своя 
преценка, наред с други права, 
да (i) ангажира правни консул­
танти и финансови съветници, 
които да му оказват съдействие 
при защитата на интересите на 
Облигационерите, (ii) да приема 
процедурни правила, каквито 
счита за уместни, и (iii) да участва 
в преговори с Емитента и/или 
други кредитори на Емитента. 
Емитентът се задължава да плати 
всички такси и разноски, които 
разумно могат да бъдат направени 
от комитета (включително, но не 
само, разходи за изпращане на 
уведомления до Облигационерите, 
такси и разноски за правни кон­
султанти и финансови съветници 
на комитета, ако има такива) в 
срок до 30 дни от датата, на ко­
ято Емитентът получи фактура 
с достатъчно подробно описание 
на услугите и съпътстващата до­
кументация.
14. Следващи емисии
Емитентът може от време на време без 
съгласието на Облигационерите да създаде 
или издаде други облигации със същите ус­
ловия във всяко отношение (или във всяко 
отношение освен датата на и размера на 
първото плащане на лихва по тях) като тези 
на Облигациите, така че да образуват един 
клас с Облигациите.
15. Уведомления
Уведомленията до Облигационерите са 
действителни, ако са публикувани във во­
дещ вестник с повсеместно разпространение 
в Люксембург (такъв подходящ вестник е 
Luxembourg Wort) или на сайта на Люксем­
бургската фондова борса www.bourse.lu или в 
случай че такава публикация не е практически 
приложима, във водещ ежедневен вестник на 
английски език с повсеместно разпростране­
ние в Европа. Всяко такова уведомление ще 
се счита за дадено на датата на първата пуб­
ликация. Емитентът следва също да положи 
грижа така, че тези уведомления да бъдат 
надлежно публикувани по начин, който съот­
ветства с правилата на всяка фондова борса 
или свързана с нея институция, на която се 
предлагат Облигациите в конкретния момент 
или на която са приети за търговия. 
16. Валутно обезщетение
В случай че някоя от сумите, дължими 
от Емитента във връзка с Облигациите или 
което и да е разпореждане или съдебно ре­
шение, издадени в тази връзка, е необходимо 
да бъде конвертирана във валута, различна 
от валутата („първоначалната валута“), в 
която плащането е дължимо съгласно тези 
Условия или съответното разпореждане или 
съдебно решение в друга валута („втората 
валута“) за целите на (a) завеждането на иск 
или представянето на доказателство срещу 
Емитента, (b) получаването на разпореждане 
или решение от съд или друг съдебен орган 
или (c) изпълнението на разпореждане или 
решение, постановено във връзка с Обли­
гациите, Емитентът се задължава да обез­
щети всеки Облигационер, при условие че е 
адресиран от този Облигационер с писмено 
искане, което е получено от Емитента или 
в Определен офис на Фискалния агент, за 
всякакви загуби, причинени в резултат на 
несъответствия между (i) обменния курс, 
използван за целите на конвертирането на 
съответната сума от първоначалната валута 
във втората валута и (ii) обменния курс или 
обменните курсове, по които Облигационерът 
може при условията на обичайната търговия 
да закупи първоначалната валута с втората 
валута при получаването на сумата, която 
му е изплатена за удовлетворяване, изцяло 
или частично, на всяко такова разпореждане, 
решение, иск или доказателство.
Това обезщетение представлява отделно и 
независимо задължение на Емитента и дава 
основание за отделна и независима искова 
претенция.